Document ID: /roh_data/filtered/swiss_laws_in_ROH.jsonl.gz/129

425.080

Ordinaziun davart pajaments da contribuziuns e taxas en ils fatgs da scola media dal chantun Grischun (OCTSM)

dals 02-07-2019 (versiun dals 01-08-2024)

Sa basond sin l'art. 45 al. 1 da la constituziun chantunala1)

relaschada da la regenza ils 2 da fanadur 2019

1. Disposiziuns generalas

Intent

Art.  1 1 Questa ordinaziun fixescha ils daners da scola sco er las taxas per frequentar ina scola media e regla la concessiun da las incaricas da prestaziun sco er ils pajaments da las contribuziuns chantunalas a las scolas medias privatas.

Art.  2

Dretg da survegnir contribuziuns 1. princip

1 Scolaras   grischunas   e   scolars   grischuns   che   frequentan   ina   scola   media   privata valan sco scolaras e scolars cun dretg da survegnir contribuziuns en il senn da la lescha davart las scolas medias en il chantun Grischun (lescha davart las scolas medias)2).

2. midada da domicil

Art.  3 1 Scolaras   grischunas   e   scolars   grischuns,   da   las   qualas   e   dals   quals   ils   geniturs prendan domicil da dretg civil ordaifer il chantun Grischun durant in onn da scola avant il cumenzament dal penultim onn da scolaziun, valan fin la fin da l'onn da scola sco scolaras grischunas e scolars grischuns en il senn da la lescha davart las scolas medias3).

1) DG 110.100 2) DG 425.100 3) DG 425.100 * tabellas da las modificaziuns a la fin dal relasch

1

425.080

2 Scolaras   grischunas   e   scolars   grischuns,   da   las   qualas   e   dals   quals   ils   geniturs prendan   domicil   da   dretg   civil   ordaifer   il   chantun   Grischun   durant   il   penultim respectivamain durant l'ultim  onn da scolaziun, valan fin al diplom sco scolaras grischunas e scolars grischuns en il senn da la lescha davart las scolas medias.

3 La regulaziun da l'alinea 1 e da l'alinea 2 po vegnir applitgada ina giada durant l'entira scolaziun.

3. obligaziun d'annunzia

Art.  4 1 Ils geniturs ubain la scolara maiorenna u il scolar maioren ston annunziar la midada da domicil a la scola ed a l'uffizi entaifer 10 dis.

Temp da scola per onn

Art.  5 1 Las   39   emnas   da   scola   sa   cumponan   da   38   emnas   d'instrucziun   e   dad   1 emna d'examen.

2 Las   contribuziuns   chantunalas   sa   basan   sin   38   emnas   d'instrucziun.

L'indemnisaziun da l'emna d'examen è cuntegnida en la pauschala da basa tenor l'artitgel 25 da la lescha davart las scolas medias4).

3 Las scolas medias ston annunziar a l'uffizi entaifer 10 dis – tenor sias directivas – entradas, midadas, sortidas, absenzas pervia da malsogna u pervia d'accident sco er congedis da l'instrucziun da 5 dis e dapli ch'èn vegnids permess da la direcziun da la scola.

Unitads da scolar imputablas

Art.  6 1 L'unitad   da   scolar   imputabla   per   scolara   u   scolar   cun   dretg   da   survegnir contribuziuns sa basa sin il dumber d'emnas d'instrucziun frequentadas; imputablas èn maximalmain 38 emnas d'instrucziun.

2 Las scolas medias privatas ston communitgar a l'uffizi fin ils 15 da fanadur – tenor sias directivas – las indicaziuns ch'èn necessarias per eruir las unitads da scolar imputablas per l'onn da scola scadent.

3 Il departament relascha las disposiziuns per calcular las contribuziuns chantunalas pro rata temporis.

Svilup da la qualitad e garanzia da la qualitad *

Art.  7 1 Las scolas medias han in sistem per il svilup da la qualitad e per la garanzia da la qualitad tenor las prescripziuns da la Regenza e laschan evaluar quel en intervals regulars tras in post spezialisà extern designà da la Regenza. * 2 Il chantun po surpigliar ils custs per l'evaluaziun externa. * 3 L'uffizi relascha prescripziuns per realisar las evaluaziuns externas. *

4) DG 425.100

2

425.080

Custs per frequentar la scola

Art.  8 1 Ils custs che resultan tras la frequentaziun d'ina scola media van a quint da las scolaras e dals scolars respectivamain da las persunas che han la tgira genituriala. En spezial èn quai ils custs per il material d'instrucziun, per excursiuns, per viadis da scola, per examens externs da certificats da lingua e d'informatica e per purschidas cumplementaras.

2 Ils   custs   per   examens   da   certificats   da   lingua   tenor   l'artitgel 14 alinea 2   da l'ordinaziun davart il gimnasi5)  van a quint dal chantun per scolaras e scolars cun dretg da survegnir contribuziuns. Las scolas medias privatas annunzian a l'uffizi ils custs correspundents fin ils 15 da fanadur.

Daners da scola

Art.  9 1 Scolaras e scolars cun dretg da survegnir contribuziuns, che frequentan l'emprim fin il quart onn da scolaziun dal gimnasi da 4 onns sco er l'emprim fin il terz onn da scolaziun da la scola media commerziala, da la scola media d'informatica u da la scola media spezialisada, ston pajar 640 francs per onn sco daners da scola. * 2 Per scolaras e scolars da las scolas medias privatas, per las qualas ed ils quals na vegnan   pajadas   naginas   contribuziuns   chantunalas,   valan   las   tariffas   da   la   scola respectiva.

Reducziun dals daners da scola

Art.  10 1 A scolaras e scolars cun dretg da survegnir contribuziuns, che sortan d'ina scola media fin la fin da l'emprim semester, vegnan relaschads 50 pertschient dals daners da scola.

2 A scolaras e scolars cun dretg da survegnir contribuziuns, che entran en ina scola media   a   partir   dal   cumenzament   dal   segund   semester,   vegnan   mess   a   quint   50 pertschient dals daners da scola.

Relasch dals daners da scola

Art.  11 1 A scolaras e scolars cun dretg da survegnir contribuziuns, ch'èn en congedi, vegnan relaschads 50 pertschient dals daners da scola per semester da congedi.

2 A scolaras ed a scolars che frequentan ina scola media dal Grischun en il rom d'in program da barat  da scolaras e scolars, po la direcziun da la scola relaschar ils daners da scola.

Taxas

Art.  12 1 Per   absolver   l'examen   d'admissiun   chantunal   sto   vegnir   pajada   ina   taxa   da 100 francs.

2 Per far la maturitad spezialisada suenter avair terminà la scola media spezialisada cun success, sto vegnir pajada ina taxa da 460 francs.

5) DG 425.050

3

425.080

3 Il   quart   onn   da   scolaziun   da   la   scola   media   commerziala   e   da   la   scola   media d'informatica, en il qual vegn fatg il praticum lung, sto vegnir pajada ina taxa da 460 francs. * 4 Scolaras   e   scolars   cun   dretg   da   survegnir   contribuziuns,   che   n'han   betg   reussì l'examen final e che cumparan anc ina giada a l'examen senza avair repetì la classa finala, pajan ina taxa d'examen da 200 francs.

Termins da pajament e cumpetenza

Art.  13 1 Ils daners da scola ston vegnir pajads fin ils 31 da schaner. Il quint vegn tramess da las scolas medias. La taxa per far la maturitad spezialisada, per far il praticum lung da la scola media commerziala e da la scola media d'informatica sco er per repeter in examen final betg reussì senza avair repetì anc ina giada la classa finala, sto vegnir pajada, suenter ch'ella è vegnida messa a quint da las scolas medias. * 2 La taxa per absolver l'examen d'admissiun chantunal vegn messa a quint da l'uffizi suenter che l'annunzia è vegnida inoltrada.

2. Contribuziun communala per il gimnasi inferiur

Quint per las vischnancas

Art.  14 1 Fin ils 15 da settember communitgescha l'uffizi a las scolas medias las unitads da scolar imputablas per l'onn da scola passà e la contribuziun communala che vegn adattada periodicamain a la chareschia.

2 Per   scolaras   e   scolars   cun   dretg   da   survegnir   contribuziuns,   che   frequentan   il gimnasi inferiur, mettan las scolas medias a quint a las vischnancas da domicil dals geniturs – tenor las prescripziuns da l'uffizi – la contribuziun communala per unitad da scolar imputabla.

3 Las scolas medias infurmeschan fin ils 15 d'october las vischnancas da domicil dals geniturs da quellas scolaras e da quels scolars cun dretg da survegnir contribuziuns, che frequentan il gimnasi inferiur a la scola media. Per la fin da l'emprim semester mettan   ellas   a   quint   a   questas   vischnancas   da   domicil   in   import   parzial   da 7000 francs per scolara u scolar.

4

425.080

3. Incaricas da prestaziun e pauschalas per scolas medias privatas

Art.  15

Incaricas da prestaziun 1. premissas

1 Per constituir u per prolungar ina incarica da prestaziun inoltreschan las scolas medias che na vegnan betg purtadas dal chantun, a l'uffizi – fin ils 31 da fanadur da l'onn   precedent   –   ina   dumonda   en   scrit   che   cuntegna   las   cumprovas   davart l'adempliment   da   las   premissas   tenor   l'artitgel 12   da   la   lescha   davart   las   scolas medias6) e che consista dals suandants documents:

a)

quint   annual,   preventiv,   plan   da   finanzas   sur   4 onns   sco   er   indicaturs   da finanzas;

tavlas da lecziuns, plans d'instrucziun e disposiziuns da promoziun;

certificats da qualitad actuals e survista tabellarica da las qualificaziuns da las persunas d'instrucziun da la scola;

extract dal register da commerzi;

schurnal   dal   conto   "reservas   liadas   a   l'intent,   situaziun   d'urgenza"   tenor l'artitgel 27   da   questa   ordinaziun   sco   er   extract   dal   conto   da   banca correspundent en las activas u garanzia equivalenta en scrit da la vischnanca respectivamain da la regiun da staziunament.

b)

c)

d)

e)

2 La  cumprova  dal  basegn  per  scolas  medias  che  vegnan  fundadas  da  nov  tenor l'artitgel 12 alinea 2 da la lescha davart las scolas medias cumpiglia ils suandants documents:

a)

dumonda da la regiun da staziunament inclusiv giudicament dal basegn d'ina scola   media   e   dumber   prognostitgà   da   scolaras   e   scolars   cun   dretg   da survegnir contribuziuns;

descripziun dal concept da scolaziun e dal concept linguistic;

prognosa da la valurisaziun.

b)

c)

3 Il   rapport   sto   vegnir   tramess   a   l'uffizi   tenor   las   prescripziuns   da   l'incarica   da prestaziun ch'è vegnida concedida per la perioda da rendaquint correspundenta. *

2. cuntegn

Art.  16 1 Cumplementarmain a l'artitgel 11 da la lescha davart las scolas medias7) cuntegna l'incarica da prestaziun:

a)

b)

c)

l'indicaziun da las partidas da contract e da la perioda da contract;

l'incarica cun indicaziuns per controllar l'adempliment da tala;

en   cas   da   scolas   medias   che   na   vegnan   betg   purtadas   dal   chantun:   la suttascripziun   da   l'organ   strategic   suprem   e   d'ina   commembra   u   d'in commember da la regenza;

6) DG 425.100 7) DG 425.100

5

425.080

d)

en cas da scolas medias chantunalas: la suttascripziun da la rectura u dal rectur e da la manadra u dal manader da l'uffizi.

2 L'uffizi po fixar ulteriurs cuntegns.

Pauschala da gestiun

Art.  17 1 Ils custs nets da la scola media chantunala situada a Cuira, cumprovads tenor il quint   annual   da   l'onn   da   gestiun   precedent,   vegnan   rectifitgads   sco   suonda   per calcular la pauschala da gestiun:

a)

deducziun   da   las   expensas   e   dals   retgavs   che   stattan   en   connex   cun   la maturitad bilingua en l'emprim fin il quart onn da scolaziun dal gimnasi da 4 onns;

deducziun da las expensas che chaschunassan pajaments dubels;

deducziun da las expensas che resultan per l'uffizi u per terzas persunas;

augment per las contribuziuns che las vischnancas pajan per las scolaras ed ils scolars dal gimnasi inferiur;

augment per ils custs a favur dal mantegniment da las immobiglias e da las acquisiziuns da mobigliar;

augment   per   in   dieschavel   da   las   expensas   a   favur   da   las   acquisiziuns   da mobigliar e d'apparats d'informatica ch'èn resultadas durant la sanaziun da la scola chantunala grischuna "Halde" e "Plessur", l'emprima giada per l'onn da scola 2015/16 e l'ultima giada per l'onn da scola 2024/25;

augment per in tschintgavel da las expensas a favur da las acquisiziuns da mobigliar e d'apparats d'informatica che resultan tras la construcziun nova da la mensa e da la mediateca, l'emprima giada per quel onn da scola che suonda l'onn ch'il quint final vegn approvà.

b)

c)

d)

e)

f)

g)

Pauschala per ils custs d'administraziun

Art.  18 1 Sin ils custs nets rectifitgads vegn concedida ina pauschala dad 1,5 pertschient per ils custs d'administraziun, per cuvrir las prestaziuns da l'administraziun chantunala a favur da la scola media chantunala situada a Cuira.

Pauschala da lingua

Art.  19 1 Ina classa per lingua che effectuescha ina pauschala da lingua, correspunda ad in stgalim   d'instrucziun   che   pertutga   pliras   partiziuns   d'ina   annada   da   scola   da maximalmain   24   scolaras   e   scolars   cun   dretg   da   survegnir   contribuziuns.   Ina instrucziun che pertutga pliras partiziuns u pliras classas effectuescha per mintga gruppa d'emprender che pertutga pliras partiziuns u pliras classas mintgamai in'unica pauschala da lingua.

6

425.080

2 La pauschala da lingua per classa vegn effectuada da scolaras e da scolars cun dretg   da   survegnir   contribuziuns   dal   gimnasi   respectivamain   da   la   scola   media spezialisada cun pedagogia sco champ da professiun. Ella sa basa sin l'instrucziun da 38   giadas   quatter   lecziuns   singulas   per   onn   en   l'emprima   lingua   rumantsch respectivamain   talian   e   sin   l'instrucziun   immersiva   da   38   giadas   duas   lecziuns singulas   per   onn   en   in   dals   roms   biologia,   istorgia   u   geografia   en   la   lingua correspundenta. L'instrucziun vegn dada al gimnasi durant almain 4 onns da scola permanents   a   partir   da   l'emprim   onn   da   scolaziun   dal   gimnasi   da   4 onns respectivamain   durant   almain   2 onns   da   scola   permanents   a   la   scola   media professiunala cun pedagogia sco champ da professiun; l'instrucziun sto vegnir dada da   persunas   d'instrucziun   che   han   rumantsch   respectivamain   talian   sco   emprima lingua.

3 La pauschala da lingua tenor la lescha davart las scolas medias 8) resta la medema, independentamain dal dumber da roms che vegnan instruids en moda immersiva.

4 Las scolas medias privatas communitgeschan a l'uffizi fin ils 15 da fanadur las indicaziuns ch'èn necessarias per eruir las pauschalas da lingua imputablas per l'onn da scola scadent.

Pauschala supplementara

Art.  20 1 La pauschala supplementara vegn calculada – en dependenza da las unitads da scolar imputablas – sco supplement da la pauschala da gestiun e da la pauschala d'investiziun.

Art.  21

Promoziun da talents 1. programs da promoziun

1 Dumondas per realisar programs da promoziun ston vegnir inoltradas a la regenza tenor las prescripziuns da l'uffizi almain 1 onn avant l'introducziun planisada; ellas cuntegnan la descripziun dal program da promoziun, ils criteris per vegnir admess al program da promoziun, indicaziuns davart l'examinaziun annuala da las prestaziuns e davart l'observaziun da standards da qualitad, cundiziuns per l'extrada dal program da promoziun, indicaziuns davart la qualificaziun dal persunal per il program da promoziun   ed   indicaziuns   davart   l'infrastructura   ch'è   necessaria   per   realisar   il program da promoziun.

2 Pussaivels   èn   programs   da   promoziun   en   ils   secturs   sport,   chant   e   musica,   art figurativ, matematica e scienzas natiralas.

3 Per approvar in program da promoziun vegn premess per il sectur sport il label da qualitad "Swiss olympic sport school" u "Swiss olympic partner school" ubain il partenadi cun in institut da scola auta en il sectur spezial sport, per ils secturs musica ed art figurativ il partenadi cun ina scola auta d'art e per ils secturs matematica e scienzas natiralas il partenadi cun in'universitad u cun ina scola politecnica federala.

8) DG 425.100

7

425.080

2. pauschala da talents

Art.  22 1 Ina  pauschala  da   talents  po  vegnir  dumandada  tar  l'uffizi.  A  las  scolas  medias privatas   vegn   la   pauschala   da   talents   pajada   sin   basa   da   las   unitads   da   scolar imputablas.

2 Las scolas medias privatas annunzian a l'uffizi fin ils 15 da fanadur las scolaras ed ils scolars cun dretg da survegnir contribuziuns, che han ademplì durant l'onn da scola scadent las cundiziuns per vegnir admess al program da promoziun approvà da la regenza e ch'èn sa participads al program da promoziun.

Communicaziun da la pauschala da gestiun approximativa

Art.  23 1 La   pauschala   da   gestiun   approximativa   per   l'onn   da   scola   current   vegn communitgada il settember e sa basa sin ina calculaziun approximativa dals custs nets che resultan a la scola media chantunala situada a Cuira per l'onn da gestiun current.

Termins da pajament

Art.  24 1 Ils pajaments per ina part da l'onn sa basan sin la pauschala da gestiun, sin la pauschala d'investiziun e sin la pauschala supplementara ch'èn vegnidas calculadas approximativamain il settember da l'onn da scola current, sco er sin las unitads da scolar   imputablas   ch'èn   vegnidas   communitgadas   da   las   scolas   medias   privatas.

Concedids vegnan ils suandants pajaments:

a)

38 pertschient da la contribuziun totala probabla cun la data da valuta dals 20 d'october;

24 pertschient da la contribuziun totala probabla cun la data da valuta dals 20 da schaner;

25 pertschient da la contribuziun totala probabla cun la data da valuta dals 20 d'avrigl;

pajament individual cun la data da valuta dals 20 da fanadur;

pajament final cun la data da valuta dals 20 da settember.

b)

c)

d)

e)

Pajament final

Art.  25 1 Il pajament final per l'onn da scola terminà la fin da fanadur sa basa sin las unitads da scolar imputablas, sin la pauschala da gestiun, d'administraziun e d'investiziun calculada da nov, plus la pauschala supplementara specifica per la scola, sco er sin la pauschala da lingua e sin la pauschala da talents.

8

425.080

Art.  26

Situaziun finanziala d'urgenza 1. definiziun

1 Sco situaziun finanziala d'urgenza vala per ina societad anonima il causal da la perdita   da   chapital   tenor   l'artitgel 725a alinea 1   da   la   Lescha   federala   davart   la cumplettaziun dal Cudesch civil svizzer (Tschintgavla part: Dretg d'obligaziuns)9). * 2 Sco   situaziun   finanziala   d'urgenza   vala   per   ina   fundaziun   il   causal   da   la constataziun d'ina surdebitaziun tras il post da revisiun tenor l'artitgel 84a alinea 2 dal cudesch civil svizzer10).

3 Per scolas cun autras furmas giuridicas vegn fixada la definiziun da la situaziun finanziala d'urgenza en la cunvegna da prestaziun.

2. reservas liadas a l'intent, situaziun d'urgenza

Art.  27 1 Per cuvrir ils custs currents en cas d'ina situaziun finanziala d'urgenza mainan las scolas medias privatas il conto "reservas liadas a l'intent, situaziun d'urgenza" en la dimensiun tenor la lescha davart las scolas medias11). La cuntravalur dal conto da reserva sto vegnir cuvrida en las activas tras in conto da banca separà. Il saldo dal conto da banca sto vegnir cumprovà mintga onn e vegnir armonisà cun il saldo dal conto da reserva.

2 Il saldo dal conto "reservas liadas a l'intent, situaziun d'urgenza" stat a disposiziun a la direcziun strategica d'ina scola media privata, suenter che la situaziun finanziala d'urgenza tenor l'artitgel 26 è vegnida annunziada al departament.

3 Sche la scola media privata po preschentar ina garanzia en scrit da la vischnanca u da   la   regiun   da   staziunament   en   la   dimensiun   tenor   la   lescha   davart   las   scolas medias, remplazza quella la gestiun dal conto da reserva e dal conto da banca cun la cuvrida correspundenta.

4. Maturitad spezialisada

Assistenza per las lavurs da maturitad spezialisada

Art.  28 1 L'assistenza per las lavurs da maturitad spezialisada tras las persunas d'instrucziun da las scolas da maturitad spezialisada vegn indemnisada per lavur.

9) CS 220 10) CS 210 11) DG 425.100

9

425.080

Expertas ed experts spezialisads per la maturitad spezialisada

Art.  29 1 La lavur ed ils custs da las expertas e dals experts spezialisads per giuditgar las lavurs da maturitad spezialisada en ils champs da professiun "sanadad" e "lavur sociala" sco er per prender giu ils examens da maturitad spezialisada en il champ da professiun "pedagogia" vegnan indemnisads tenor las disposiziuns da l'ordinaziun davart   las   collavuraturas   ed   ils   collavuraturs   en   uffizi   accessoric   dal   chantun Grischun12).

Maturitad spezialisada "sanadad"

Art.  30 1 Il curs d'introducziun e d'approfundaziun dal center da furmaziun per la sanadad ed ils fatgs socials è ina part obligatorica da la maturitad spezialisada "sanadad" e vegn finanzià dal chantun.

2 Las lavurs da coordinaziun dal center da furmaziun Surselva per far la maturitad spezialisada "sanadad" vegnan indemnisadas cun ina pauschala da 200 francs per scolara u scolar cun dretg da survegnir contribuziuns.

5. Disposiziuns finalas

Art.  31 1 L'execuziun è chaussa da l'uffizi.

Execuziun

12) DG 170.420

10

425.080

Tabella da las modificaziuns - tenor conclus

Conclus 02-07-2019 29-04-2024 29-04-2024 29-04-2024 03-09-2024 03-09-2024 03-09-2024 03-09-2024 03-09-2024 03-09-2024

Entrada en vigur 01-08-2019 01-08-2024 01-08-2024 01-08-2024 01-08-2024 01-08-2024 01-08-2024 01-08-2024 01-08-2024 01-08-2024

Element relasch Art. 9 al. 1 Art. 12 al. 3 Art. 13 al. 1 Art. 7 Art. 7 al. 1 Art. 7 al. 2 Art. 7 al. 3 Art. 15 al. 3 Art. 26 al. 1

Modificaziun emprima versiun midada midada midada midada dal titel midada midada midada midada midada

Publicaziun en la CUL 2019-013 2024-009 2024-009 2024-009 2024-025 2024-025 2024-025 2024-025 2024-025 2024-025

11

425.080

Tabella da las modificaziuns - tenor element

Element relasch Art. 7 Art. 7 al. 1 Art. 7 al. 2 Art. 7 al. 3 Art. 9 al. 1 Art. 12 al. 3 Art. 13 al. 1 Art. 15 al. 3 Art. 26 al. 1

Conclus 02-07-2019 03-09-2024 03-09-2024 03-09-2024 03-09-2024 29-04-2024 29-04-2024 29-04-2024 03-09-2024 03-09-2024

Entrada en vigur 01-08-2019 01-08-2024 01-08-2024 01-08-2024 01-08-2024 01-08-2024 01-08-2024 01-08-2024 01-08-2024 01-08-2024

Modificaziun emprima versiun midada dal titel midada midada midada midada midada midada midada midada

Publicaziun en la CUL 2019-013 2024-025 2024-025 2024-025 2024-025 2024-009 2024-009 2024-009 2024-025 2024-025

12